ประกาศ คสช. 66/2557 ให้วิทยุชุมชนกลับมาออกอากาศ
ประกาศคณะรักษาความสงบแห่งชาติให้วิทยุชุมชนที่ได้รับอนุญาตทดลองประกอบกิจการจาก กสทช. กลับมาออกอากาศได้ตามปกติ เมื่อได้ปฏิบัติตามหลักเกณฑ์ของ กสทช. และกฎหมายที่เกี่ยวข้องเมื่อวันที่ 14 มิ.ย. ที่ผ่านมา คณะรักษาความสงบแห่งชาติได้ออกประกาศ ฉบับที่ 66/2557 เรื่อง การออกอากาศของสถานีวิทยุกระจายเสียงที่ได้รับอนุญาตทดลองประกอบกิจการ โดยมีรายละเอียดดังนี้ตามที่ได้มีประกาศคณะรักษาความสงบแห่งชาติ ฉบับที่ 23 ลงวันที่ 23 พฤษภาคม พุทธศักราช 2557 เรื่อง การถ่ายทอดออกอากาศของสถานีวิทยุโทรทัศน์ภาคพื้นดิน ระบบแอนาล็อก และสถานีวิทยุกระจายเสียง และประกาศคณะรักษาความสงบแห่งชาติฉบับที่ 32/2557 ลงวันที่ 24 พฤษภาคม พุทธศักราช 2557 เรื่อง ระงับการออกอากาศของสถานีวิทยุชุมชนที่ไม่ได้รับอนุญาตให้จัดตั้งขึ้นตามกฎหมาย และสถานีวิทยุกระจายเสียงที่ได้รับอนุญาตทดลองประกอบกิจการ แล้วนั้น เพื่อให้การเผยแพร่ข่าวสารไปสู่ประชาชนเป็นไปด้วยความถูกต้อง ปราศจากการบิดเบือน อันจะก่อให้เกิดความเข้าใจผิด จนส่งผลกระทบต่อการรักษาความสงบเรียบร้อย คณะรักษาความสงบแห่งชาติจึงมีประกาศ ดังต่อไปนี้ให้สถานีวิทยุกระจายเสียงที่ได้รับอนุญาตทดลองประกอบกิจการจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ออกอากาศรายการได้ตามปกติ เมื่อได้ปฏิบัติตามหลักเกณฑ์ วิธีการ และเงื่อนไข ที่กำหนดไว้ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม กฎหมายว่าด้วยการประกอบกิจการกระจายเสียงและกิจการโทรทัศน์ และกฎหมายว่าด้วยวิทยุคมนาคม แล้วแต่กรณีทั้งนี้ ตั้งแต่บัดนี้เป็นต้นไปประกาศ ณ วันที่ 14 มิถุนายน พุทธศักราช 2557พลเอกประยุทธ์ จันทร์โอชาหัวหน้าคณะรักษาความสงบแห่งชาติ
ประกาศคณะรักษาความสงบแห่งชาติให้วิทยุชุมชนที่ได้รับอนุญาตทดลองประกอบกิจการจาก กสทช. กลับมาออกอากาศได้ตามปกติ เมื่อได้ปฏิบัติตามหลักเกณฑ์ของ กสทช. และกฎหมายที่เกี่ยวข้อง เมื่อวันที่ 14 มิ.ย.
การปิดกั้นสื่อ,คณะรักษาความสงบแห่งชาติ,คสช.,ประกาศ คสช.,วิทยุชุมชน,สื่อมวลชน